section_heading: Naslijeđe
paragraph_text: Legendarni Dudek, glumac Martin Sagner, upitan je li mu žao što ga svi pomalo pamte po ulozi u Gruntovčanima, je rekao: ''"Nije mi žao, ona me navek raduje, ali me malo onemogućavala. Oni koji nisu dorasli da shvate posel glumca shvatili su mene kao Andriju Katalenića Dudeka, a ne kao glumca. Rijetki su i redatelji koji me se se nisu bojali kao inkarnacije Andrije Katalenića, ali, nebrem reči, koliko me Andrija Katalenić Draš donekle sprječavao toliko mi je i s druge strane pomogao jer je pokazao da sam glumac. Zato, nije mi žao kaj su me zvali Dudek. U gimnaziji sam bio Pinčo, sad sam Dudek i ako ljude to veseli, zakaj bi to mene smetalo? Osim toga, to je potvrda da ljudi vole ljude koji su dobri, pošteni, radini, a znaju da je Dudek i onaj koji je, kak se to veli, naivan".'' Smatra i kako je Dudek zapravo personifikacija mentaliteta koji je naučen na trpljenje. Volio bi, kaže Martin, biti zapamćen po tome da voli ljude, i da mu je najljepše i najdraže ako može pomoći.